b'\n_START_ARTICLE_\nBowling under Asialekene 2010\n_START_PARAGRAPH_\nBowling under Asialekene 2010. Bowling var en av sportene under de sekstende Asialekene som ble arrangert i Guangzhou i Kina. Det var sjuende gangen som bowling var med p\xc3\xa5 programmet i Asialekene. Bowlingturneringene ble avviklet i perioden 15. til 24. november 2010. Det var i alt tolv turneringer, seks for menn og seks for damer. Det var 178 ut\xc3\xb8vere fra 17 nasjoner som deltok. S\xc3\xb8r-Korea ble beste nasjon med \xc3\xa5tte gullmedaljer foran Malaysia med to.'